Орыс сыныптарына қазақ тілін оқытудың әдіс - тәсілдері

 Авторы: Нұртайқызы Меруерт

Қазақ тілі - мемлекеттік тіл. Оны жетік білу және игеру әрбір Қазақстан азаматының міндеті. Еліміз көп ұлтты мемелекет болғандықтан, басқа ұлт өкілдері де қазақ тілді жетік меңгеру қажет. Бұл ретте бастапқы жол мектеп табалдырығынан басталатыны анық.

Тіл тағдыры көп ретте мектепте атқарылатын жұмыс деңгейіне байланысты. Өйткені, өсіп келе жатқан ұрпақтың санасына бай тіліміздің нәрін сіңдіріп, көкірегіне ұялатуға әр пән мұғалімі ауқымды істер атқаруы тиіс деп ойлаймын.
Ол үшін әрбір мұғалім, жеке тұлға ретінде де, өз ісінің маманы ретінде де күнделікті ізденіс жасап, сол арқылы барлық жаңалықтар мен өзгерістерге жаңа тәжірибеге, жаңа ақпараттық технологияларға, әлеуметтік, тұлғалық және жеке құзыреттіктерге ие болуы тиіс. Бұл талаптар күнделікті әдістемелік жұмыстың жүйелі түрде ұйымдастырылуы негізінде жүзеге асырылып отыратын процесс. Әр пәнді оқыту үшін ұстаз өз шеберлігін пайдалана отырып түрлі әдіс- тәсілдерді қолданып оқытады. Шәкірт талабын шыңдау үшін қазақ тілі мен әдебиеті мұғаліміне үлкен жауапкершілік жүктелетіні рас. Себебі өзге ұлттың баласын мемлекеттік тілде сөйлету, қазақ сөзінің құдіреттілігін, сырын сезіндіру, тіл үйренгуе ынталандыру жауапты жұмыс. Осы жауапкершілікті іске асыру үшін барлығымыз да алдымызға өз міндеттерімізді қойып,оны шешуге тырысамыз, түрлі әдіс- тәсілдерді, жаңа технологияларды қолданамыз.

Орыс сыныптарына қазақ тілін үйрету және үйрету барысында өз алдыма мынадай міндеттер қойдым:

* орыс мектептеріндегі балаларға тілді үйрену жеңілдеу болу мақастында тілдің күнделікті практикалық жағын қарастыру;
* қазақ тілі сабағында оқушының  ауызша, жазбаша сөйлеу тілін қалыптастыру, сөз байлығын молайту;
* шығармашылықпен  жұмыс істеуге, үнемі өз бетімен ізденуге дағдыландыру;
* оқушылардың тілді үйренуге қызығушылықтарын арттыру.

Осы міндеттерді шешу үшін бірнеше әдіс - тәсілдерді қолдана бастадым. Олар:

* орыс мектептерінде қазақ тілі сабақтарында қай класта болса да, көрнекілікті қолданған артық етпейді. Себебі көзбен көріп, қолмен ұстаған жылдамырақ, әрі ұзаққа  есте сақталады. Сондықтан тиімді әдіс- тәсілдердің бірі- көрнекілікпен жұмыс деуге болады.
* күнделікті ауызекі сөйлеу тілін қалыптастыруда сабаққа қажетті заттардың атауларымен танысып, олардың көмегімен сұрақ- жауап құрастырады. Бұл тапсырмалар жас ерекшелік-теріне байланысты құрастырылады. Мысалы , «Менің отбасым», «Мектеп», «Сабақ», «Менің досым»,  «Менің сүйікті кином» т.б. шағын тақырыптарға мәтіндер,қысқаша әңгімелер құрастырады.
* Оқушылармен ауызша -жабаша тілді дамытуда мынандай әдіс - тәсілдерді қолдануға болады.
* А)шығармашылық тапсырмалар;
* ә) комплексті түрдегі үй тапсырмалары;
* б) проблемалық сұрақтар;
* в)ситуациялық тапсырмалар;
* г) ойын элементтері;
* ғ) деңгейлік тапсырмалар;
* д) СТО технологиясы элементтері;

Мектеп тәжірибесінде білім мазмұнын жетілдіру, үшін оқыту процесінің тиімді жолдары, жаңа әдістері жан-жақты қарастырылуда. Қазақ тілін нәтижелі үйрету үшін, оның оқыту әдістемесін жетілдіре түсіну үлкен мәселе. Жалпы педагогиканың әдістерінен әр пәннің өзіне тән әдістері шығады. Менің жүргізіп жүрген пәнім орыс мектебіндегі қазақ тілі орайында әңгіме болды. Тіл дамыту - қазақ тілі пәні бойынша әрбір сабақтың ең негізгі мақсаттарының бірі болатындығы осы жұмыста дәлелденді.